ክስ ማቋረጡ ለአገራዊ አንድነትናለለውጡ ፋይዳ አለው
የፌዴራል ጠቅላይ አቃቤ ህግ ከትናንት በስቲያ በሰጠው ጋዜጣዊ መግለጫ ከሜቴክ ፣ከሶማሌ ፣ ከቤኒሻንጉል ጉምዝና ከሲዳማ ክልሎች እንዲሁም ከሰኔ 15ቱ ኩነት ጋር በተያያዘ 63 ተጠርጣሪዎች ክሳቸው መቋረጡን ይፋ አድርጓል።ተጠርጣሪዎቹ ክሳቸው የተቋረጠው በተጠረጠሩበት ወንጀል ስለመሳተፋቸው ማስረጃ ባለመኖሩ ሳይሆን የፖለቲካ ምህዳሩን ለማስፋትና ለሀገራዊ አንድነትና ለተጀመረው ለውጥ የሚኖረውን ፋይዳ ከግምት ውስጥ በማስገባት መሆኑና የጤና ችግር፣ በተከሰሱበት ወንጀል አነስተኛ ተሳትፎ ያላቸው መሆኑም ተነስቷል ። የተጠርጣሪዎቹን የክስ መቋረጥ አስመልክቶ አዲስ ዘመን ጋዜጣ ካነጋገራቸው የአዲስ አበባ ከተማ ነዋሪዎች መካከል መጋቢ ጥባበት ሲያምር ተክለማሪያም ይህን ብለዋል። “ህግ ምን ጊዜም አስተማሪ ነው፤ በጥፋተኞች ላይ የሚወሰደው እርምጃ ህግን ለማስከበር ሌሎች እንዲማሩበት ይረዳል”። የተጠርጣሪዎች ክስ እንዲቋረጥ የተደረገው ጥፋታቸው ሀገርንም ህዝብንም ሳያሳዝን ቀርቶ ሳይሆን መፈታታቸው ለሀገራዊ አንድነትና ለተጀመረው ለውጥ የሚኖረውን ፋይዳ ታሳቢ በማድረግ ነው ይላሉ።ለጥፋተኞች ይቅታ ማድረግ ከዚህ በፊትም በመንግስት ሲፈጸም የነበረና አዲስ ነገር አለመሆኑን የጠቀሱት መጋቢ ጥበባት ሲያምር፤ የክስ ማቋረጡ ትርጉም የሚኖረው ክሳቸው የተቋረጠው ተጠርጣ ሪዎች ዳግመኛ ወደ ጥፋት እንዳይገቡ ራሳቸውን መግዛትና መቆጣጠር ሲችሉ ነው ብለዋል። መንግስት ተጠርጣሪዎችን በሆደ ሰፊነት የሚያልፋቸው ሀገሪቱን ወደ ሰላም ለማምጣት ካለው ቅን አመለካከት በመሆኑ፤ ተጸጽተው በቀጣይ የሀገራቸውን ብልጽግና፣ ሰላም፣ ፍቅርና አንድነት በማስጠበቅ ረገድ ግንባር ቀደም ተዋናይ ሊሆኑ ይገባል ብለዋል ።አቶ ፍርዳወቅ አለማየሁ
በበኩላቸው እንደገለጹት ሰዎች
በህግ ጥላ ስር
እንዲቆዩ የሚደረገው ከነበረ
ባቸው መጥፎ ባህሪ
እንዲታረሙ የህግ የበላይነትን
ለማክበር ነው። አሁንም
መንግስት ከእስር የለቀቃቸው ተጠርጣሪዎች ጥፋት አጠፉም አላጠፉም ነገሮችን በአስተውሎት የመመልከቻና እራሳቸውንም የመገምገሚያ ጊዜ አግኝተዋል። በሀገሪቱ እየሆነ ካለው ነገር አንጻር አሁንም መታሰር የሚገባቸው በርካታ ሰዎች እንዳሉ የጠቀሱት አቶ ፍርዳወቅ፤ ሰዎች እስር ቤት ከመግባታቸው በፊት እራሳቸውን እየተመለከቱ ከጥፋታቸው ቢታረሙ እንደሚሻል መክረዋል። የእነዚህ ተጠርጣሪዎች ከእስር መፈታት ሌሎች ጥፋተኞችን ያበረታታል የሚል አስተያየት ያላቸው ሰዎች እንዳሉ በመጥቀስም፤ በተለያዩ ወንጀሎች በእስር ላይ ያሉ ወገኖች በሰሩት ሥራ ተጸጽተው ይቅርታ ቢጠይቁና መንግስት ይቅርታ ቢያደርግላቸው ህብረተሰቡን ተቀላቅለው የበደሉትን አካል ቢክሱ ምርጫቸው መሆኑን አቶ ፍርዳወቅ አስረድተዋል። መንግስት ለእነዚህ ተጠርጣሪዎች ይቅርታ ማድረጉ ሀገራዊ አንድነትን ለማጠናከርና የተጀመረውን ለውጥ ለማስቀጠል ጥቅም አለው፤እርምጃውን ከመኮነን እራሱ ህብረተሰቡ የሚታዩበትን ህግን የማክበር ክፍተቶች አስቀድሞ ሊደፍን እንደሚገባም ምክራቸውን ሰጥተዋል። ሌላው አዲስ ዘመን ያነጋገረው ወጣት ነዋይ ሰለሞን አሁን በሀገሪቱ እየተፈጸመ ካለው ህገወጥ ድርጊት አንጻር ተጠርጣሪዎች በህግ ጥላ ስር እንዲቆዩ ማድረግ አማራጭ የሌለው ጉዳይ ነው። በህግ ጥላ ስር ባይውሉ ምናልባትም ህገ ወጥነቱ ከዚህ ሊከፋ ይችላል። እነዚህን ተጠርጣሪዎች ክስ በማቋረጥ ለመልቀቅ መወሰኑ ህገ ወጥነትን የሚያበረታታ ሳይሆን መቻቻልንና ይቅር ባይነትን የሚያስተምር ነው ብሏል። በአንድ የወንጀል ጉዳይ በርካታ ሰዎች ተጠርጥረው ሊያዙ ይችላሉ ያለው ወጣት ነዋይ፤ እንደየተሳትፏቸው ሊለያይ ስለሚችል የጥፋታቸውን ደረጃ አይቶ በይቅርታ ማለፍም አስፈላጊ ነው ብሏል። እንደ ወጣቱ ገለጻ፤ ከተጠርጣሪዎቹ ምንም አይነት ጥፋት ያልተገኘበት አንድም ሰው ቢኖር እንኳን መንግስት ወንጀል የለበትም ብሎ ከማሰናበት በዘለለ የሞራል ካሳ በመክፈል የህግ የበላይትን ማስተማር አለበት ይላል። የሀገርን ኢኮኖሚ ያባከኑ፣ ሙስና የፈጸሙ፣ የሰው ህይወትን ያጠፉና በህዝቦች መካከል ግጭት እንዲፈጠር ያደረጉ አካላትን በዚህ ወቅት መልቀቅ ግን ያለውን የሀገሪቱን ሁኔታ የሚያባብስ በመሆኑ ሊታሰብበት ይገባል ። ከዚህ በተረፈ የጥፋት ተሳትፏቸው አነስተኛ መሆኑ ተረጋግጦ በክስ ማቋረጥ እንዲፈቱ የተደረጉ ተጠርጣሪዎችን መንግስት ይፋ ማድረጉ የፖለቲካ ምህዳሩን ለማስፋትና የተጀመረውን ለውጥ ለማስቀጠል ያለውን ቁርጠኝነት የሚያሳይ ነው። የተፈቱ ተጠርጣሪዎችም የተሰጣቸውን ዕድል ተጠቅመው እራሳቸውን ከወንጀል እንዲያርቁና ለሌሎች ምሳሌ በመሆን የበደሉትን ህዝብና መንግስት መካስ አለባቸው ይላል።አዲስ ዘመን የካቲት 19/2012ኢያሱ መሰለ 